**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2020 թ. N \_\_\_\_-Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒՆԻՍԻ 08-Ի N 635-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՀԱՆՁՆԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 36-րդ և 37-րդ հոդվածները, Հայաստանի Հանրապետության քաղաքացիական օրենսգրքի 467-րդ հոդվածի 1-ին մասը, 468-րդ հոդվածի 1-ին մասը, 469-րդ հոդվածի 2-րդ մասը, 685, 688-րդ հոդվածները, «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 1-ին մասը` Հայաստանի Հանրապետության կառավարությունը ո ր ո շ ու մ է.

1. Ուժը կորցրած ճանաչել Հայաստանի Հանրապետության կառավարության 2017 թվականի հունիսի 08-ի «Անհատույց օգտագործման իրավունքով տարածք տրամադրելու մասին» N 635-Ա որոշումը:
2. Հայաստանի Հանրապետության սեփականությունը հանդիսացող Հայաստանի Հանրապետության Կոտայքի մարզ, Հրազդան քաղաքի Կենտրոն թաղամաս N 49 հասցեում գտնվող շենքի «Բ» մասնաշենքի 1-ին հարկի 2 791 931 ՀՀ դրամ սկզբնական արժեքով 370 քառ. մետր մակերեսով տարածքը (այսուհետ՝ տարածք) անժամկետ, անհատույց օգտագործման իրավունքով հանձնել Հայաստանի Հանրապետության կրթության, գիտության, մշակույթի և սպորտի նախարարության «Հրազդանի Հովսեփ Օրբելու անվան N 13 ավագ դպրոց» պետական ոչ առևտրային կազմակերպությանը (գրանցման համար՝ 33.210.01587) (այսուհետ՝ Կազմակերպություն):
3. Պետական գույքի կառավարման կոմիտեի նախագահին՝
4. սույն որոշումն ուժի մեջ մտնելուց հետո, երկամսյա ժամկետում, լուծել Հայաստանի երիտասարդական հիմնադրամի (այսուհետ՝ Հիմնադրամ) հետ 10.11.2017թ. կնքված անշարժ գույքի անհատույց օգտագործման թիվ 172/0017 պայմանագիրը (այսուհետ՝ պայմանագիր)՝ պայմանագրի լուծման և դրանից ծագող իրավունքների դադարեցման հետ կապված ծախսերն իրականացնելով Հիմնադրամի միջոցների հաշվին:
5. սույն կետի 1-ին ենթակետում նշված աշխատանքների ավարտից հետո, երկամսյա ժամկետում, Կազմակերպության հետ կնքել սույն որոշման 2-րդ կետում նշված տարածքի անհատույց օգտագործման պայմանագիր (այսուհետ՝ պայմանագիր)՝ դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Կազմակերպության միջոցների հաշվին:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒՆԻՍԻ 08-Ի N 635-Ա ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՏԱՐԱԾՔ ՀԱՆՁՆԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Համաձայն ՀՀ կառավարության 08.06.2017 թվականի թիվ 635-Ա որոշման՝ Պետական գույքի կառավարման կոմիտեի տնօրինության՝ Հրազդան քաղաքի Կենտրոն թաղամասի N 49 հասցեում գտնվող շենքի «Բ» մասնաշենքի 1-ին հարկից 370 քառ. մետր մակերեսով տարածքը հետ է վերցվել Հայաստանի Հանրապետության կրթության և գիտության նախարարության ենթակայության «Հրազդանի Հովսեփ Օրբելու անվան N 13 ավագ դպրոց» պետական ոչ առևտրային կազմակերպությունից ու անհատույց օգտագործման իրավունքով, հինգ տարի ժամկետով տրամադրվել է Հայաստանի երիտասարդական հիմնադրամին՝ իր կողմից ներկայացված ծրագրով նախատեսված աշխատանքների իրականացման նպատակով: 2017 թվականի նոյեմբերի 10-ին Պետական գույքի կառավարման կոմիտեի և Հայաստանի երիտասարդական հիմնադրամի միջև կնքվել է ոչ բնակելի տարածքի անհատույց օգտագործման թիվ 172/0017 պայմանագիրը:

Պետական գույքի կառավարման կոմիտեն, հիմք ընդունելով այն փաստը, որ Հիմնադրամի կողմից չի ապահովվել Պայմանագրով սահմանված պարտավորությունների կատարումը, ինչպես նաև այն հանգամանքը, որ Հիմնադրամը գտնվում է լուծարման գործընթացում, համապատասխան գրությամբ դիմել է Հայաստանի երիտասարդական հիմնադրամին՝ պայմանագիրը վաղաժամկետ լուծելու առաջարկությամբ, որին ի պատասխան Հիմնադրամը տվել է իր համաձայնությունը:

Հաշվի առնելով վերոգրյալը՝ Պետական գույքի կառավարման կոմիտեի կողմից մշակվել է «Հայաստանի Հանրապետության կառավարության 2017 թվականի հունիսի 08-ի N 635-Ա որոշումն ուժը կորցրած ճանաչելու և անհատույց օգտագործման իրավունքով տարածք հանձնելու մասին» ՀՀ կառավարության որոշման նախագիծը:

**ՏԵՂԵԿԱՆՔ**

**Այլ իրավական ակտերում կատարվող փոփոխությունների կամ լրացումների վերաբերյալ**

«Հայաստանի Հանրապետության կառավարության 2017 թվականի հունիսի 08-ի N 635-Ա որոշումն ուժը կորցրած ճանաչելու և անհատույց օգտագործման իրավունքով տարածք հանձնելու մասին» Հայաստանի Հանրապետության կառավարության որոշման նախագծիընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**ՏԵՂԵԿԱՆՔ**

**Պետական կամ տեղական ինքնակառավարման մարմինների բյուջեներում ծախսերի և եկամուտների ավելացման կամ նվազեցման վերաբերյալ**

«Հայաստանի Հանրապետության կառավարության 2017 թվականի հունիսի 08-ի N 635-Ա որոշումն ուժը կորցրած ճանաչելու և անհատույց օգտագործման իրավունքով տարածք հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացում կամ նվազեցում չի նախատեսվում:

**ՏԵՂԵԿԱՆՔ**

**Հայաստանի Հանրապետության կառավարության որոշման նախագծի մշակման գործընթացում ներգրավված ինստիտուտների և անձանց վերաբերյալ**

«Հայաստանի Հանրապետության կառավարության 2017 թվականի հունիսի 08-ի N 635-Ա որոշումն ուժը կորցրած ճանաչելու և անհատույց օգտագործման իրավունքով տարածք հանձնելու մասին» Հայաստանի Հանրապետության կառավարության որոշման նախագիծը մշակվել է Պետական գույքի կառավարման կոմիտեի կողմից:

**ԱՄՓՈՓԱԹԵՐԹ**

**«Հայաստանի Հանրապետության կառավարության 2017 թվականի հունիսի 08-ի N 635-Ա որոշումն ուժը կորցրած ճանաչելու և անհատույց օգտագործման իրավունքով տարածք հանձնելու** **մասին»** **ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ**

|  |  |  |  |
| --- | --- | --- | --- |
| Առարկության, առաջարկության հեղինակը, գրության ստացման ամսաթիվը, գրության համարը | Առարկության, առաջարկության բովանդակությունը | *Եզրակացություն* | Կատարված փոփոխությունները |
| 1 | 2 | 3 | 4 |
| ՀՀ տարածքային կառավարման և ենթակառուցվածքների նախարարություն 25.06.2020թ. թիվ ՍՊ/21.1/17124-2020 | Որոշման նախագծի վերաբերյալ դիտողություններ և առաջարկություններ չկան |  |  |
| ՀՀ ֆինանսների նախարարություն 07.07.2020թ.  թիվ 01/11-1/9983-2020 | Որոշման նախագծի վերաբերյալ դիտողություններ և առաջարկություններ չկան |  |  |
| ՀՀ կրթության, գիտության, մշակույթի և սպորտի նախարարություն  02.07.2020թ. թիվ 01/12-1/16710-20 | Առաջարկում է նախագծի 2-րդ կետից հետո լրացնել նոր 3-րդ և 4-րդ կետեր՝ հետևյալ բովանդակությամբ.  «3. Հայաստանի Հանրապետության սեփականությունը հանդիսացող Հրազդան քաղաքի Կենտրոն թաղամասի N 49 հասցեում գտնվող շենքի «Բ» մասնաշենքի 1-ին հարկի 370 քառ. մետր մակերեսով տարածքը անժամկետ անհատույց օգտագործման իրավունքով ամրացնել Հայաստանի Հանրապետության կրթության, գիտության, մշակույթի և սպորտի նախարարության «Հրազդանի Հովսեփ Օրբելու անվան N 13 ավագ դպրոց» պետական ոչ առևտրային կազմակերպությանը:  4. Պետական գույքի կառավարման կոմիտեի նախագահին` սույն որոշման 2-րդ կետի աշխատանքների ավարտից հետո մեկամսյա ժամկետում Հայաստանի Հանրապետության կրթության, գիտության, մշակույթի և սպորտի նախարարության «Հրազդանի Հովսեփ Օրբելու անվան N 13 ավագ դպրոց» պետական ոչ առևտրային կազմակերպության հետ կնքել 2012 թվականի մայիսի 7-ին կնքված N 40/0012 ոչ բնակելի տարածքի անհատույց օգտագործման պայմանագրում սույն որոշումից բխող փոփոխություն կատարելու մասին համաձայնագիր (այսուհետ՝ համաձայնագիր)՝ համաձայնագրում սահմանելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման` կազմակերպության միջոցների հաշվին:» | Ընդունվել է | *Կատարվել են համապատասխան փոփոխություններ* |
| ՀՀ կադաստրի կոմիտե 03.07.2020թ. թիվ ՍԹ/3645-2020 | Որոշման նախագծի վերաբերյալ դիտողություններ և առաջարկություններ չունի |  |  |
| ՀՀ արդարադատության նախարարություն 20.08.2020թ. թիվ /27.4/18779-2020 | ԿԱՐԾԻՔ  Որոշման նախագծի վերաբերյալ դիտողություններ և առաջարկություններ չունի |  |  |